KOOL ยอดขายโดดเด่น รับหน้าร้อน
ราคาหุ้น KOOL สัปดาห์ที่ผ่านมาเริ่มมีความเคลื่อนไหวอาจเป็นการเข้าเก็งกำไร ยอดขายพัดลมไอเย็น พัดลมไอน้ำ และพัดลมอุตสาหกรรมในช่วงหน้าร้อน
ราคาหุ้น KOOL สัปดาห์ที่ผ่านมาเริ่มมีความเคลื่อนไหวอาจเป็นการเข้าเก็งกำไร ยอดขายพัดลมไอเย็น พัดลมไอน้ำ และพัดลมอุตสาหกรรมในช่วงหน้าร้อน
26 เม.ย. 2562

คุณค่าบริษัท
ราคาหุ้น KOOL หรือ บริษัท มาสเตอร์คูล อินเตอร์เนชั่นแนล จำกัด (มหาชน) สัปดาห์ที่ผ่านมาเริ่มมีความเคลื่อนไหว… อาจเป็นการเข้าเก็งกำไรหลังจากที่คาดว่าทาง KOOL จะมียอดขายพัดลมไอเย็น พัดลมไอน้ำ และพัดลมอุตสาหกรรมมากขึ้น ในช่วงหน้าร้อนที่ประเทศไทยกำลังประสบปัญหา “ร้อนจัด” ทุกภาค ซึ่งนับเป็นช่วงไฮซีซั่นของการจัดจำหน่ายสินค้าประเภทพัดลมไอเย็นที่มีความต้องการใช้สูงขึ้นจากปกติ
ผลดังกล่าวจะทำให้ทิศทางยอดขายไตรมาส 2/2562 จะดีต่อเนื่องจากไตรมาส 1/2561 เนื่องจากทาง KOOL มีช่องทางจัดจำหน่าย ไม่ว่าช่องทางออนไลน์ และทางโมเดิร์นเทรด ซึ่งปัจจุบันบริษัทมีช่องทางจำหน่ายสินค้าผ่านโมเดิร์นเทรด 3 ห้างหลัก ได้แก่ โฮมโปร แม็คโคร และเมกาโฮม ทั้งหมด 150 สาขา
นอกจากนี้ บริษัทคาดยอดขายในปี 2562 จะเติบโตราว 20% จากปีก่อน 572.72 ล้านบาท ซึ่งการเติบโตดังกล่าวจะมาจากการจำหน่ายสินค้าใหม่ อย่างพัดลมเปล่า ตู้น้ำ เป็นต้น
ขณะที่ยอดขายสินค้าต่างประเทศ คาดการเติบโตในปีนี้ราว 40% หรือยอดขายเพิ่มขึ้นมาอยู่ที่ระดับ 220-240 ล้านบาท จากปีก่อนมียอดขายที่ 160 ล้านบาท จากการจำหน่ายสินค้าในประเทศเพื่อนบ้านที่เป็นลูกค้าเดิม
อีกทั้งบริษัทจะขยายฐานลูกค้าใหม่ อาทิ ประเทศยุโรป อเมริกาใต้ ออสเตรเลีย และนิวซีแลนด์ ซึ่งเป็นกลุ่มลูกค้าในซีกโลกใต้ ที่ KOOL ต้องการขยายฐานลูกค้าอย่างจริงจัง
ทั้งนี้สัดส่วนยอดขายในปีนี้ยังมองในประเทศราว 70% และต่างประเทศราว 30%
ถือว่าบริษัทวางกลยุทธ์การดำเนินธุรกิจ เพื่อจะผลักดันผลประกอบการให้กลับมาเทิร์นอะราวด์ในช่วงปี 2562 หลังจากปี 2561 มีผลขาดทุน 108.89 ล้านบาท
แต่ถึงอย่างไรทางบริษัทยังคงมีฐานะทางการเงินดีอยู่ เพราะบริษัทมีสินทรัพย์หมุนเวียนมากถึง 319.20 ล้านบาท เมื่อนำมาเทียบกับหนี้สินหมุนเวียนเพียง 277.25 ล้านบาท ได้ค่า CURRENT RATIO อยู่ที่ระดับ 1.15 เท่า ถือว่าสภาพคล่องทางการเงินยังมี
ดังนั้น เชื่อว่าราคาหุ้น KOOL จะมีโอกาสปรับตัวขึ้นรอบใหม่ !!!
…
ผู้ถือหุ้นรายใหญ่
รายชื่อกรรมการ